સામાન્ય રીતે, સ્વામીની વાતોને અતિશયોક્તિપૂર્ણ ગણાવીને ખપાવી દેવામાં આવતી હોય છે, પરંતુ તાજેતરમાં સીબીઆઈમાં નંબર વન અને નંબર ટુ અધિકારીઓ જે રીતે બાખડ્યા, બંનેએ એકબીજા સામે ભ્રષ્ટાચારના, તરફદારીના, કેસ મેનેજ કરવાના ડઝનબંધ કિસ્સાઓ વિજિલન્સ કમિશન સમક્ષ રજૂ કર્યા અને આ ચીફ વિજિલન્સ કમિશન પર પણ જાણે ભરોસો ન હોય તેમ સુપ્રીમ કોર્ટે એક નિવૃત્ત જજને આ આક્ષેપોની પ્રથમદર્શીય તપાસ સોંપી છે ત્યારે સીબીઆઈની વિશ્વસનીયતા તળિયે પહોંચી ગયેલી સ્પષ્ટપણે દેખાય છે.